ปัญหาพร้อมเพย์ไม่กระทบคืนภาษี
สรรพากรยันปัญหาพร้อมเพย์ไม่กระทบต่อการคืนเงินภาษี ยืนยันปีนี้ยังคืนผ่านพร้อมเพย์ได้ไวเหมือนเดิม
5 ม.ค. 2561

สรรพากรยันปัญหาพร้อมเพย์ไม่กระทบต่อการคืนเงินภาษี ยืนยันปีนี้ยังคืนผ่านพร้อมเพย์ได้ไวเหมือนเดิมนางแพตริเซีย มงคลวนิช รองอธิบดีกรมสรรพากร เปิดเผยว่า ปัญหาโอนเงินระบบพร้อมเพย์เมื่อปลายปีที่ผ่านมา ไม่กระทบกับการคืนเงินภาษีเงินได้บุคคลธรรมดาให้ประชาชนผ่านระบบพร้อมเพย์ของกรมสรรพากร ซึ่งประชาชนยังยื่นแบบชำระภาษีเงินได้บุคคลธรรมดาปี 2560 ได้ตามปกติ โดยหากมีการชำระภาษีไว้เกินและไม่ถูกตรวจสอบเพิ่มเติม ผู้ชำระภาษีจะได้รับการโอนเงินคืนเข้าบัญชีผ่านพร้อมเพย์หมายเลขบัตรประจำตัวประชาชน 13 หลักในวันรุ่งขึ้น ซึ่งปีนี้กรมสรรพากรต้องการรับเงินผ่านพร้อมเพย์จะได้รับความสะดวกกว่าเดิมนายประสงค์ พูนธเนศ อธิบดีกรมสรรพากร กล่าวว่า ขอให้ประชาชนที่ยื่นภาษีเงินได้บุคคลธรรมดาปี 2560 ที่เริ่มให้ยื่นแบบภาษีตั้งแต่วันที่ 1 ม.ค. ถึงต้นเดือน เม.ย. 2561 ให้รีบสมัครบัญชีพร้อมเพย์ด้วยหมายเลขบัตรประชาชน ก่อนยื่นแบบภาษีเพื่อให้รับคืนเงินภาษีที่จ่ายเกินได้ไวขึ้น เพราะในระบบใหม่ของสรรพากรจะใช้เวลาพิจารณาและจ่ายคืนภาษีเพียงไม่กี่นาที รวดเร็วกว่าการคืนภาษีผ่านระบบปกติที่ต้องใช้ เวลาพิจารณา การจ่ายเงินผ่านเช็กและ ส่งไปรษณีย์นานถึง 30 วัน